7.3.2015 Den Europæiske Unions Tidende L 64/17 KOMMISSIONENS GENNEMFØRELSESFORORDNING (EU) 2015/377 af 2. marts 2015 om fastsættelse af modeller til de dokumenter, der kræves i forbindelse med betaling af den årlige saldo i henhold til Europa-Parlamentets og Rådets forordning (EU) nr. 514/2014 om almindelige bestemmelser om Asyl-, Migrations- og Integrationsfonden og om instrumentet for finansiel støtte til politisamarbejde, forebyggelse og bekæmpelse af kriminalitet samt krisestyring EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 514/2014 af 16. april 2014 om almindelige bestemmelser om Asyl-, Migrations- og Integrationsfonden og om instrumentet for finansiel støtte til politisamarbejde, forebyggelse og bekæmpelse af kriminalitet samt krisestyring (!), særlig artikel 44, stk. 3, og ud fra følgende betragtninger: (1) — I artikel 44, stk. 1, i forordning (EU) nr. 514/2014 fastsættes det, at hver medlemsstat skal fremlægge de dokumenter, der kræves i henhold til artikel 59, stk. 5, i Europa-Parlamentets og Rådets forordning (EU, Euratom) nr. 966/2012 (), og som skal fungere som anmodning om betaling af den årlige saldo. Til dette formål er det nødvendigt at fastlægge modeller, som medlemsstaterne udarbejder dokumenter efter. (2) — For at sikre omgående anvendelse af foranstaltningerne i denne forordning og ikke forsinke udarbejdelsen af medlemsstaternes anmodninger om betaling, bør denne forordning træde i kraft dagen efter offentliggørelsen i Den Europæiske Unions Tidende. (3) — Det Forenede Kongerige og Irland er bundet af forordning (EU) nr. 514/2014 og er derfor bundet af denne forordning. (4) — Med forbehold af betragtning 47 i forordning (EU) nr. 514/2014 er Danmark ikke bundet af forordning (EU) nr. 514/2014 eller denne forordning. (5) — Foranstaltningerne i denne forordning er i overensstemmelse med udtalelse fra udvalget for »Asyl-, Migrations- og Integrationsfonden og Fonden for Intern Sikkerhed« — VEDTAGET DENNE FORORDNING: Artikel 1 Modeller for anmodning om betaling af den årlige saldo De modeller, der skal anvendes til fremlæggelse af anmodning om betaling af den årlige saldo, skal være som fastsat i bilag I til 1V. Artikel 2 Denne forordning træder i kraft dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne. Udfærdiget i Bruxelles, den 2. marts 2015. På Kommissionens vegne Jean-Claude JUNCKER Formand () EUTL 150 af 20.5.2014, s. 112. (?) Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).